CELEX: 62021TN0420
Language: da
Date: 2021-07-12 00:00:00
Title: Sag T-420/21: Sag anlagt den 12. juli 2021 — Cargolux mod Kommissionen

23.8.2021   
            
            
               DA
            
            
               Den Europæiske Unions Tidende
            
            
               C 338/43
            
         
      Sag anlagt den 12. juli 2021 — Cargolux mod Kommissionen
      (Sag T-420/21)
      (2021/C 338/53)
      Processprog: engelsk
      
         Parter
      
      
         Sagsøger: Cargolux Airlines International SA (Cargolux) (Sandweiler, Luxembourg) (ved advokaterne G. Goeteyn og E. Aliende Rodríguez)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens skrivelse til Cargolux af 30. april 2021 annulleres i sin helhed.
               
            
                  —
               
               
                  Den Europæiske Union, repræsenteret ved Kommissionen, tilpligtes at erstatte det tab, som Cargolux har lidt på grund af den manglende betaling af morarenter og renters rente, der skal betales i henhold til artikel 266, stk. 1, TEUF til opfyldelse af dom af 16. december 2015, Cargolux Airlines International SA mod Kommissionen (sag T-39/11), og derfor betale følgende beløb i henhold til artikel 266, stk. 2, TEUF, artikel 268 TEUF og artikel 340, stk. 2, TEUF:
                  
                              a)
                           
                           
                              det morarentebeløb, der skal betales, dvs. renter af beløbet på 39 900 000 EUR til Den Europæiske Centralbanks rentesats for refinansieringstransaktioner pr. den 1. november 2010 (dvs. 1 %), forhøjet med 3,5 % for perioden fra den 15. februar 2011 til den 5. februar 2016, hvilket fører til et beløb på 8 075 972,03 EUR, eller subsidiært, til en rentesats, som Retten finder passende, og
                           
                        
                              b)
                           
                           
                              det renters rentebeløb, der skal betales, dvs. renter af det morarentebeløb, der skal betales i henhold til litra a), for perioden fra den 5. februar 2016 og indtil Kommissionens faktiske betaling af det i henhold til litra a) krævede beløb sker (eller, såfremt Retten ikke måtte give Cargolux medhold i selskabets krav om betaling af renters rente fra den 5. februar 2016, i det mindste for perioden fra datoen for stævningens indlevering og indtil det tidspunkt, hvor Kommissionen faktisk betaler det i henhold til litra a) krævede beløb), til Den Europæiske Centralbanks rentesats for refinansieringstransaktioner pr. den 1. november 2010 (dvs. 1 %), forhøjet med 3,5 % (eller subsidiært til en rentesats, som Retten finder passende).
                           
                        
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende om, at den anfægtede afgørelse, som blev meddelt ved skrivelsen af 30. april 2021, er behæftet med en retlig fejl og skal annulleres i sin helhed i henhold til artikel 263 TEUF. Sagsøgeren har gjort gældende, at det af den anfægtede afgørelse fejlagtigt fremgår, at Cargolux’ anmodning af 2. februar 2021 om betaling af det morarentebeløb, der skal betales, er forældet og skal afvises.
               
            
                  2.
               
               
                  Andet anbringende om, at Kommissionens tilsidesættelse af artikel 266, stk. 1, TEUF gør Den Europæiske Union forpligtet uden for kontrakt til at betale en godtgørelse til Cargolux svarende til morarenter og renters rente, der skal betales, i henhold til artikel 266, stk. 2, TEUF, artikel 268 TEUF og artikel 340, stk. 2, TEUF.